На основу чланова 40 и 54 Пословника о раду Скупштине Брчко дистрикта БиХ – пречишћени текст („Службени гласник Брчко дистрикта БиХ“, бројеви 54/18, 17/20 и 24/20), а у вези с чланом 9 ставом 3 Упутства о спровођењу Закона о слободи вјере и правном положају цркава и вјерских заједница („Службени гласник БиХ“ број 28/19), Комисија за управу и финансије Скупштине Брчко дистрикта БиХ на 9. сједници одржаној 22. октобра 2021. године доноси:

**ОДЛУКУ**

**О ИЗМЈЕНАМА ОДЛУКЕ О**

**НАЧИНУ РАСПОДЈЕЛЕ СРЕДСТАВА И ДОНАЦИЈА ВЈЕРСКИМ ЗАЈЕДНИЦАМА**

**Члан 1**

У члану 4 Одлуке о начину расподјеле средстава за донације вјерским заједницама (“Службени гласник Брчко дистрикта БиХ” број 15/21) у ставу 1, тачка d) мијења се и гласи:

“d) да имају право власништва или грађења на земљишту или објектима на којима се изводе радови или су им уступљени на коришћење или управљање.”

У истом члану тачка е) брише се.

**Члан 2**

У члану 5 Одлуке у ставу 1, тачка е) мијења се и гласи:

“е) копију извода из регистара надлежних институција којима се доказује право власништва или грађења на земљи на којој ће се градити или објектима који ће се обнављати или друга документација којом се доказује да су земљиште или објекти уступљени подносиоцима захтјева на управљање или коришћење, у сврху доказивања критеријума из члана 4 става 1 тачке d).”

У истом члану тачка f) брише се.

**Члан 3**

Ова одлука ступа на снагу даном доношења и биће објављена у Службеном гласнику Брчко дистрикта БиХ.

Број: 01.8-02-4938/21

Брчко, 25. октобра 2021. године

**ПРЕДСЈЕДАВАЈУЋИ**

**КОМИСИЈЕ ЗА УПРАВУ И ФИНАНСИЈЕ**

Сеад Софтић, c. p.